बैंक कॉलोनी से गुजरे ऑटोरिक्शा तो डाबड़ा ओवरब्रिज से घट जाएगा दबाव
डाबड़ाओवरब्रिज का जब तक दोहरीकरण नहीं होता, तब तक के लिए शहर के लोगों ने वैकल्पिक व्यवस्थाएं करने के सुझाव प्रशासन को दिए हैं। ओवरब्रिज से भीड़ का दबाव कम करने के लिए लोगों ने ऑटोरिक्शा का रास्ता बदलने की बात कही है। जो ऑटो बस अड्डे की तरफ से आते हैं, उन्हें वाया बैंक कॉलोनी निरंकारी भवन रोड से डाबड़ा चौक तक गुजारने को कहा है।
कंप्रेहेसिव मोबिलिटी प्लान के सर्वे के मुताबिक करीब औसतन 56 हजार वाहन तो करीब सवा लाख यात्री रोजाना डाबड़ा ओवरब्रिज से गुजरते हैं। इन वाहनों में करीब 50 फीसदी ऑटोरिक्शा डाबड़ा ओवरब्रिज से गुजरते हैं। यदि बस अड्डे की तरफ से आने वाले प्रत्येक ऑटो को डायवर्ट करके बैंक कॉलोनी होते हुए निरंकारी भवन सड़क से डाबड़ा ओवरब्रिज तक ऑटो निकाले जाएं। जब ओवरब्रिज से एक तरफ से ऑटो नहीं आएंगे तो वाहनों की भीड़ कम होने के साथ ही जाम से निजात मिलेगी।
रेलवेक्रासिंग से कम ही गुजरती हैं दो ट्रेनें, 6 से 8 मालगाड़ियां
निरंकारीभवन रोड स्थित रेलवे क्रासिंग से दो ट्रेन तो करीब छह से आठ माल गाडिय़ां गुजरती हैं। रेवाड़ी से हिसार स्टेशन पर दोपहर 12.30 बजे ट्रेन आती है तो दोपहर में यही ट्रेन करीब पौने दो बजे रवाना होती है। जबकि माल गाड़ियों का टाइम फिक्स नहीं है।
सवालाख यात्री गुजरते हैं रोज
डाबड़ाओवरब्रिज से रोजाना करीब 56465 वाहन गुजरते हैं। जबकि यहां से रोज औसतन करीब 121119 यात्री सफर करते हैं। सुबह के वक्त 11415 तो शाम को 10751 यात्री सफर करते हैं। रोजाना यहां से सफर करने वाले करीब सवा लाख यात्रियों की सहूलियत के लिए ऑटो का रास्ता बदल जाए तो राहत मिले।
शाम को सात से साढ़े आठ बजे तक।
दोपहर एक से दो बजे तक।
सुबह 9 से 11.30 बजे तक।
ओवरब्रिज से ऑटो कम होंगे तो जाम से निजात मिलेगी।
पीक टाइम पर गुजरने वाले वाहन आसानी से निकलेंगे।
^डाबड़ा पुल के दोहरीकरण के लिए प्रशासन और सरकार को तेजी दिखानी होगी, पर जब तक काम नहीं होता तब तक ऑटो बैंक कॉलोनी होते हुए निरंकारी भवन से निकाले जा सकते हैं।’’ सुरेंद्रकक्कड़, पीजी संचालक, निरंकारी भवन रोड।
^जब तक निरंकारी भवन रोड नहीं बनेगा तब तक यहां से वाहन सहूलियत के साथ नहीं निकल सकते हैं। इसलिए प्रशासन को सबसे पहले सड़क बनवानी चाहिए।’’ गुलशनकुमार, सब्जी विक्रेता, निरंकारी भवन रोड।
^हमारी सड़क तो बहुत चौड़ी है, लेकिन इस सड़क से अतिक्रमण हट जाए तो यहां ये एक साथ चार वाहन तक निकल सकते हैं।’’ दिनेश,दुकानदार, निरंकारी भवन रोड।
^बस अड्डे की तरफ से आने वाले ऑटो अक्सर ओवरब्रिज से पहले सवारियों को बैठाते और उतारते हैं। ऐसे में कई बार जाम लग जाता है। यदि बस अड्डे की आेर से आने वाली ऑटो बैंक कॉलोनी होते हुए डाबड़ा ओवरब्रिज तक गुजारे जाएं, लेकिन डाबड़ा चौक से आने वाले ऑटो ओवरब्रिज से ही गुजरे। प्रशासन चाहे तो 10 दिन के इस व्यवस्था को लागू कर देख सकता है। परिणाम अच्छे आएं तो लागू करें नहीं तो प्लान कैंसिल कर दें।’’ तरुणजैन, युवा इनेलो नेता।
अर्बन एस्टेट सब्जी मंडी जाने वालों के लिए सहूलियत।
डाबड़ा ओवरब्रिज पर भी एक साथ ऑटो की भीड़ नहीं होगी।
निरंकारी भवन रोड डैमेज, दुरुस्त हो : निरंकारीभवन रोड डाबड़ा ओवरब्रिज से लेकर सब्जी मंडी रोड तक पूरी तरह से डैमेज है। डाबड़ा ओवरब्रिज से लेकर रेलवे क्रासिंग तक पैदल चलने भी दिक्कत होती है, क्योंकि सड़क पर गड्ढे हैं। इन्हें दुरुस्त किया जाए।
सड़कपर हैं कब्जे, इन्हें हटाया जाए : निरंकारीभवन सड़क की चौड़ाई करीब 40 फीट है। फुटपाथ सहित 60 फीट। डाबड़ा चौक से रेलवे क्रासिंग तक दुकानों के आगे सड़क पर रैंप, सीढिय़ों के अलावा करीब 8 से 10 फीट आगे तक कब्जा है। अतिक्रमण हटाया जाए तो सड़क चौड़ी हो सकेगी।
ट्रैफिकपुलिस की तैनाती हो : डाबड़ाओवरब्रिज से पहले ट्रैफिक प्लान की कमी बैंक कॉलोनी होते हुए निरंकारी भवन पर ऑटो निकासी की एक अड़चन यह भी है कि यहां ट्रैफिक पुलिस की व्यवस्था नहीं है। सिर्फ डाबड़ा ओवरब्रिज पर पुलिस की व्यवस्था है।
शहर का डाबड़ा पुल, यहां अक्सर वाहन जाम में फंसे रहते हैं।
निरंकारी भवन रोड का नगर निगम प्रशासन ने सर्वे का कार्य शुरू कर दिया है। निगम के जेई प्रवीन कुमार ने डाबड़ा ओवरब्रिज से लेकर रेलवे क्रासिंग तक डैमेज सड़क की स्थिति जानने के लिए सर्वे कर लिया है। अब डैमेज सड़क कहां-कहां बनेगी और क्या लागत आएगी इसे लेकर पैमाइश इस्टीमेट तैयार होगा। इसकी मंजूरी मिलने के बाद सड़क को दुरुस्त करवाया जाएगा।
सेक्टर-13 के लोगों ने डाबड़ा ओवरब्रिज के नीचे से जेल की तरफ वाले सर्विस रोड होते हुए हाईवे तक रास्ते की मांग उठाई है। सेक्टर की रेजीडेंट वेलफेयर एसोसिएशन के प्रधान सुभाष चंद्र सैनी का कहना है कि सेक्टर-13 और सेक्टर-16/17 के लिए अभी कोई वैकल्पिक रास्ता नहीं है। अभी तक डाबड़ा चौक से ही मुख्य रास्ता है। ऐसे में ओवरब्रिज के नीचे से रास्ता मिले तो सेक्टर वालों को वैकल्पिक रास्ता मिल जाएगा।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva